02010D0231 — EL — 06.04.2021 — 016.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:









▼B

ΑΠΟΦΑΣΗ 2010/231/ΚΕΠΠΑ ΤΟΥ ΣΥΜΒΟΥΛΙΟΥ

της 26ης Απριλίου 2010

για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ







Άρθρο 1

1. Απαγορεύεται η άμεση ή έμμεση προμήθεια, πώληση ή μεταφορά στη Σομαλία οπλισμού και κάθε είδους συναφούς υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού και ανταλλακτικών τους, από υπηκόους των κρατών μελών ή από τα εδάφη των κρατών μελών, είτε αυτά κατάγονται είτε όχι από τα εδάφη αυτά.

2. Απαγορεύεται η άμεση ή έμμεση παροχή στη Σομαλία τεχνικής, οικονομικής ή άλλης βοήθειας και εκπαίδευσης σχετικά με στρατιωτικές δραστηριότητες, συμπεριλαμβανομένης ιδίως της τεχνικής εκπαίδευσης και συνδρομής σχετικά με την προμήθεια, κατασκευή, συντήρηση ή χρήση των υλικών που αναφέρονται στην παράγραφο 1, από υπηκόους των κρατών μελών ή από τα εδάφη των κρατών μελών.

▼M15

3. Οι παράγραφοι 1 και 2 δεν εφαρμόζονται: α) στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες που προορίζονται αποκλειστικά για την υποστήριξη του προσωπικού των Ηνωμένων Εθνών ή τη χρήση από αυτό, συμπεριλαμβανομένης της αποστολής βοήθειας των Ηνωμένων Εθνών στη Σομαλία (UNSOM)· β) στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες που προορίζονται αποκλειστικά για την υποστήριξη της αποστολής της Αφρικανικής Ένωσης στη Σομαλία (AMISOM) ή τη χρήση από αυτήν· γ) στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες που προορίζονται αποκλειστικά για την υποστήριξη των στρατηγικών εταίρων της AMISOM, ή τη χρήση από αυτούς οι οποίοι ενεργούν αποκλειστικά στο πλαίσιο της στρατηγικής βασικής έννοιας της Αφρικανικής Ένωσης της 5ης Ιανουαρίου 2012 (ή επακόλουθων στρατηγικών βασικών εννοιών της ΑΕ), και σε συνεργασία και συντονισμό με την AMISΟΜ· δ) στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες που προορίζονται αποκλειστικά για την υποστήριξη της εκπαιδευτικής αποστολής της Ευρωπαϊκής Ένωσης (EUTM) στη Σομαλία ή τη χρήση από αυτήν· ε) στην προμήθεια, πώληση ή μεταφορά όπλων και σχετικού υλικού όλων των τύπων αποκλειστικά για τη χρήση των κρατών μελών ή διεθνών, περιφερειακών και υποπεριφερειακών οργανισμών που λαμβάνουν μέτρα καταστολής της πειρατείας και των ένοπλων ληστειών στη θάλασσα, στα ανοικτά των ακτών της Σομαλίας, κατόπιν αιτήματος της Ομοσπονδιακής κυβέρνησης της Σομαλίας το οποίο έχει κοινοποιηθεί στον Γενικό Γραμματέα και με την προϋπόθεση ότι τα μέτρα που λαμβάνονται είναι σύμφωνα με το εφαρμοστέο διεθνές ανθρωπιστικό δίκαιο και το διεθνές δίκαιο ανθρωπίνων δικαιωμάτων· ▼M16 στ) στην προμήθεια, πώληση ή μεταφορά όπλων και σχετικού υλικού όλων των τύπων και στην παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες, που αποσκοπούν αποκλειστικά στην ανάπτυξη των δυνάμεων ασφαλείας της ομοσπονδιακής κυβέρνησης της Σομαλίας, ή άλλων οργάνων του τομέα ασφαλείας της Σομαλίας, πλην εκείνων της ομοσπονδιακής κυβέρνησης της Σομαλίας, για την παροχή ασφάλειας στον σομαλικό λαό. Η παράδοση των ειδών που παρατίθενται στα παραρτήματα II και ΙΙΙ και η παροχή τεχνικών συμβουλών, χρηματοδοτικής και άλλης συνδρομής, καθώς και εκπαίδευσης σχετικά με στρατιωτικές δραστηριότητες, υπόκεινται στις σχετικές απαιτήσεις για εγκρίσεις ή κοινοποιήσεις, ως εξής: i) η προμήθεια, πώληση ή μεταφορά όπλων και σχετικού υλικού όλων των τύπων που ορίζονται στο παράρτημα II και προορίζονται αποκλειστικά για την ανάπτυξη των εθνικών δυνάμεων ασφαλείας ή άλλων οργάνων του τομέα ασφαλείας της Σομαλίας, πλην εκείνων της ομοσπονδιακής κυβέρνησης της Σομαλίας, για την παροχή ασφάλειας στον σομαλικό λαό, υπόκεινται σε πρότερη έγκριση της επιτροπής κυρώσεων κατά περίπτωση, όπως ορίζεται στις παραγράφους 4α και 4β· ii) η προμήθεια, πώληση ή μεταφορά όπλων και σχετικού υλικού όλων των τύπων που ορίζονται στο παράρτημα III και αποσκοπούν αποκλειστικά στην ανάπτυξη των εθνικών δυνάμεων ασφαλείας της Σομαλίας, στο πλαίσιο της παροχής ασφάλειας στον σομαλικό λαό, υπόκεινται σε πρότερη κοινοποίηση προς την επιτροπή κυρώσεων όπως ορίζεται στις παραγράφους 4 και 4β· iii) η προμήθεια, πώληση ή μεταφορά όπλων και σχετικού υλικού όλων των τύπων που ορίζονται στο παράρτημα III και η παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικά με στρατιωτικές δραστηριότητες από κράτη μέλη ή διεθνείς, περιφερειακούς και υποπεριφερειακούς οργανισμούς που προορίζονται αποκλειστικά για την ανάπτυξη των οργάνων του τομέα ασφαλείας της Σομαλίας, πλην εκείνων της ομοσπονδιακής κυβέρνησης της Σομαλίας, για την παροχή ασφάλειας στον σομαλικό λαό, υπόκεινται σε πρότερη κοινοποίηση προς την επιτροπή κυρώσεων όπως ορίζεται στην παράγραφο 4β και μπορούν να πραγματοποιηθούν εφόσον η επιτροπή κυρώσεων δεν εκδώσει αρνητική απόφαση εντός πέντε εργασίμων ημερών από την παραλαβή της σχετικής κοινοποίησης· ▼M15 ζ) στην προμήθεια, πώληση ή μεταφορά προστατευτικών στολών, περιλαμβανομένων των αλεξίσφαιρων γιλέκων και των στρατιωτικών κρανών, που εξάγονται προσωρινά στη Σομαλία από το προσωπικό των Ηνωμένων Εθνών, αντιπροσώπους των μέσων μαζικής ενημέρωσης και μέλη ανθρωπιστικών και αναπτυξιακών αποστολών και του σχετικού προσωπικού, αποκλειστικά και μόνο για προσωπική τους χρήση· η) στην προμήθεια, πώληση ή μεταφορά μη φονικού στρατιωτικού εξοπλισμού με αποκλειστικό σκοπό την ανθρωπιστική ή προστατευτική χρήση, υπό τον όρο ότι το παρέχον κράτος ή ο διεθνής, περιφερειακός ή υποπεριφερειακός οργανισμός το έχει κοινοποιήσει στην επιτροπή κυρώσεων πέντε ημέρες νωρίτερα και για την ενημέρωσή της μόνο.

▼M16

4. Η ομοσπονδιακή κυβέρνηση της Σομαλίας είναι πρωτίστως αρμόδια προκειμένου να κοινοποιεί στην επιτροπή κυρώσεων, τουλάχιστον πέντε εργάσιμες ημέρες νωρίτερα, οιαδήποτε παράδοση όπλων και σχετικού υλικού όλων των τύπων που απαριθμούνται στο παράρτημα III προς τις εθνικές δυνάμεις ασφαλείας της Σομαλίας, όπως ορίζεται στην παράγραφο 3 στοιχείο στ) σημείο ii) του παρόντος άρθρου. Εναλλακτικά, τα κράτη μέλη που παρέχουν όπλα και συναφές υλικό προς τις εθνικές δυνάμεις ασφαλείας της Σομαλίας, δύνανται να το κοινοποιούν στην επιτροπή κυρώσεων τουλάχιστον πέντε μέρες νωρίτερα, ενημερώνοντας σχετικά την αρμόδια εθνική συντονιστική υπηρεσία της ομοσπονδιακής κυβέρνησης της Σομαλίας και παρέχοντας στην ομοσπονδιακή κυβέρνηση της Σομαλίας τεχνική υποστήριξη για τις διαδικασίες κοινοποίησης όποτε συντρέχει λόγος, σύμφωνα με τις παραγράφους 13 και 14 της απόφασης 2498 (2019) του ΣΑΗΕ. Η κοινοποίηση περιλαμβάνει λεπτομερή στοιχεία για τον κατασκευαστή και τον προμηθευτή των όπλων και σχετικού υλικού όλων των τύπων, περιγραφή των όπλων και των πυρομαχικών, περιλαμβανομένων του τύπου, του διαμετρήματος και της ποσότητας, την προβλεπόμενη ημερομηνία και τοποθεσία παράδοσης, καθώς και κάθε πληροφορία σχετικά με τη μονάδα-αποδέκτη των εθνικών δυνάμεων ασφαλείας της Σομαλίας ή σχετικά με τον προβλεπόμενο τόπο αποθήκευσης.

▼M15

4α. Η ομοσπονδιακή κυβέρνηση της Σομαλίας είναι πρωτίστως αρμόδια να ζητεί την πρότερη έγκριση της επιτροπής κυρώσεων, τουλάχιστον πέντε εργάσιμες ημέρες νωρίτερα, για οιαδήποτε παράδοση όπλων και σχετικού υλικού όλων των τύπων που απαριθμούνται στο παράρτημα II προς τις εθνικές δυνάμεις ασφαλείας της Σομαλίας, όπως ορίζεται στην παράγραφο 3 στοιχείο στ) σημείο ii) του παρόντος άρθρου. Εναλλακτικά, τα κράτη μέλη που παραδίδουν τα εν λόγω είδη μπορούν να ζητούν την πρότερη έγκριση της επιτροπής κυρώσεων, ενημερώνοντας την αρμόδια εθνική συντονιστική υπηρεσία της ομοσπονδιακής κυβέρνησης της Σομαλίας σχετικά με το αίτημα έγκρισης και παρέχοντας τεχνική υποστήριξη στην ομοσπονδιακή κυβέρνηση της Σομαλίας για τις διαδικασίες κοινοποίησης όποτε συντρέχει λόγος, σύμφωνα με τις παραγράφους 13 και 14 της απόφασης 2498 (2019) του ΣΑΗΕ.

Το αίτημα έγκρισης περιλαμβάνει λεπτομερή στοιχεία για τον κατασκευαστή και τον προμηθευτή των όπλων και σχετικού υλικού όλων των τύπων, περιγραφή των όπλων και των πυρομαχικών, περιλαμβανομένων του τύπου, του διαμετρήματος και της ποσότητας, την προβλεπόμενη ημερομηνία και τοποθεσία παράδοσης, καθώς και κάθε πληροφορία σχετικά με τη μονάδα-αποδέκτη των εθνικών δυνάμεων ασφαλείας της Σομαλίας ή σχετικά με τον προβλεπόμενο τόπο αποθήκευσης.

▼M15

4β. Τα κράτη μέλη ζητούν την έγκριση της επιτροπής κυρώσεων ή κοινοποιούν στην επιτροπή κυρώσεων κατά περίπτωση την παράδοση οιωνδήποτε όπλων και σχετικού υλικού όλων των τύπων που απαριθμούνται στα παραρτήματα II και III ή την παροχή τεχνικών συμβουλών, χρηματοδοτικής και άλλης συνδρομής, καθώς και εκπαίδευσης σχετικά με στρατιωτικές δραστηριότητες στα όργανα του τομέα ασφαλείας της Σομαλίας, πλην εκείνων της ομοσπονδιακής κυβέρνησης της Σομαλίας σύμφωνα με την παράγραφο 3 στοιχείο στ) και σημεία i) και iii) και ενημερώνει την ομοσπονδιακή κυβέρνηση της Σομαλίας τουλάχιστον πέντε εργάσιμες ημέρες νωρίτερα.

▼M15

5. Απαγορεύεται η προμήθεια, η επαναπώληση, η μεταφορά ή η διάθεση προς χρήση όπλων ή στρατιωτικού εξοπλισμού που πωλούνται ή παρέχονται αποκλειστικά για την ανάπτυξη των εθνικών δυνάμεων ασφαλείας της Σομαλίας ή των οργάνων του τομέα ασφαλείας της Σομαλίας, πλην εκείνων της ομοσπονδιακής κυβέρνησης της Σομαλίας, είτε σε οιοδήποτε πρόσωπο ή οντότητα που δεν υπηρετεί στις εθνικές δυνάμεις ασφαλείας ή στα όργανα του τομέα ασφαλείας της Σομαλίας στις οποίες ή στα οποία πωλήθηκαν ή παρασχέθηκαν αρχικά, είτε στο πωλούν ή προμηθεύον κράτος μέλος ή διεθνή, περιφερειακό ή υποπεριφερειακό οργανισμό.

▼M2

Άρθρο 1α

1. Απαγορεύεται η άμεση ή έμμεση εισαγωγή, αγορά ή μεταφορά ξυλανθράκων από τη Σομαλία, ανεξαρτήτως της προέλευσης των ξυλανθράκων.

Η Ευρωπαϊκή Ένωση λαμβάνει τα αναγκαία μέτρα για τον προσδιορισμό των συγκεκριμένων αγαθών που εμπίπτουν σ’ αυτή τη διάταξη.

2. Απαγορεύεται η άμεση ή έμμεση παροχή χρηματοδότησης ή χρηματικής βοήθειας, καθώς και ασφάλισης ή αντασφάλισης, σχετικά με την εισαγωγή, αγορά ή μεταφορά ξυλανθράκων από τη Σομαλία.

▼M4

Άρθρο 1β

Τα κράτη μέλη μεριμνούν για την άμεση και έμμεση προμήθεια, πώληση ή μεταφορά ειδών που δεν υπάγονται στα μέτρα του άρθρου 1 παράγραφος 1, και την άμεση ή έμμεση παροχή τεχνικών συμβουλών, χρηματοδοτικής και άλλης συνδρομής, και εκπαίδευσης σχετικά με τις στρατιωτικές δραστηριότητες που σχετίζονται με αυτά τα είδη.

▼M15

Άρθρο 1γ

1. Με την επιφύλαξη του άρθρου 1 παράγραφος 3, απαγορεύεται η άμεση ή έμμεση προμήθεια, πώληση ή μεταφορά στη Σομαλία εξαρτημάτων αυτοσχέδιων εκρηκτικών μηχανισμών που περιλαμβάνονται στον Κοινό Στρατιωτικό Κατάλογο της ΕΕ και παρατίθενται στο παράρτημα IV της παρούσας απόφασης από υπηκόους των κρατών μελών ή από τα εδάφη των κρατών μελών, είτε τα εν λόγω εξαρτήματα προέρχονται από τα εδάφη τους είτε όχι.

2. Η άμεση ή έμμεση προμήθεια, πώληση ή μεταφορά άλλων εξαρτημάτων αυτοσχέδιων εκρηκτικών μηχανισμών στη Σομαλία, εκ των απαριθμούμενων στο παράρτημα V της παρούσας απόφασης, υπόκεινται σε πρότερη έγκριση από τις αρμόδιες αρχές των κρατών μελών. Τα κράτη μέλη δεν χορηγούν την εν λόγω έγκριση εάν υπάρχουν επαρκείς αποδείξεις ότι το ή τα είδη θα χρησιμοποιηθούν ή υπάρχει μεγάλος κίνδυνος να χρησιμοποιηθούν για την κατασκευή αυτοσχέδιων εκρηκτικών μηχανισμών στη Σομαλία.

3. Τα κράτη μέλη κοινοποιούν στην επιτροπή κυρώσεων την πώληση, προμήθεια ή μεταφορά των ειδών που αναφέρονται στην παράγραφο 2 εντός 15 εργάσιμων ημερών από την πώληση, την προμήθεια ή τη μεταφορά. Οι κοινοποιήσεις περιλαμβάνουν όλες τις σχετικές πληροφορίες, μεταξύ των οποίων τον σκοπό χρήσης του ή των ειδών, τον τελικό χρήστη, τις τεχνικές προδιαγραφές και την ποσότητα του ή των ειδών προς αποστολή. Μεριμνούν ώστε η ομοσπονδιακή κυβέρνηση της Σομαλίας και τα κράτη μέλη της Ομοσπονδιακής Δημοκρατίας της Σομαλίας να λαμβάνουν επαρκή χρηματοδοτική και τεχνική βοήθεια ώστε να παρέχουν κατάλληλες διασφαλίσεις για την αποθήκευση και τη διανομή των υλικών αυτών.

4. Τα κράτη μέλη προωθούν την άσκηση επαγρύπνησης εκ μέρους νομικών και φυσικών προσώπων ανάλογα με τη δικαιοδοσία τους όσον αφορά την άμεση ή έμμεση προμήθεια, πώληση ή μεταφορά πρόδρομων ουσιών εκρηκτικών υλών και εκρηκτικών υλών στη Σομαλία οι οποίες μπορούν να χρησιμοποιηθούν για την κατασκευή αυτοσχέδιων εκρηκτικών μηχανισμών, διαφορετικών των ειδών που απαριθμούνται στα παραρτήματα IV και V της παρούσας απόφασης. Τα κράτη μέλη τηρούν αρχεία με τις συναλλαγές που περιέρχονται σε γνώση τους όσον αφορά ύποπτες αγορές ή αναζητήσεις των προαναφερόμενων διαφορετικών ειδών από φυσικά ή νομικά πρόσωπα στη Σομαλία, και διαβιβάζουν αυτές τις πληροφορίες στην ομοσπονδιακή κυβέρνηση της Σομαλίας, την επιτροπή κυρώσεων και την ομάδα εμπειρογνωμόνων για τη Σομαλία.

▼M4

Άρθρο 2

Επιβάλλονται τα περιοριστικά μέτρα που προβλέπονται στο άρθρο 3, στο άρθρο 5 παράγραφος 1 και στο άρθρο 6 παράγραφοι 1 και 2 κατά των προσώπων και οντοτήτων που κατονομάζει η Επιτροπή Κυρώσεων κρίνοντας ότι:

▼M14

— εμπλέκονται σε ή υποστηρίζουν πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, όπου οι εν λόγω πράξεις συμπεριλαμβάνουν, αλλά χωρίς να περιρορίζονται σε αυτά: i) τον σχεδιασμό, την καθοδήγηση ή την τέλεση πράξεων που περιλαμβάνουν σεξουαλική και έμφυλη βία· ii) πράξεις που απειλούν τη διαδικασία ειρήνευσης και συμφιλίωσης στη Σομαλία· iii) πράξεις που απειλούν με βία την ομοσπονδιακή κυβέρνηση της Σομαλίας ή την αποστολή της Αφρικανικής Ένωσης στη Σομαλία (AMISOM),

▼M4

— ενεργούν κατά παράβαση του εμπάργκο όπλων ή των περιορισμών για την επαναπώληση και μεταφορά όπλων ή της απαγόρευσης για την παροχή σχετικής βοήθειας, όπως αναφέρεται στο άρθρο 1,

— εμποδίζουν την παράδοση ανθρωπιστικής βοήθειας στη Σομαλία ή την πρόσβαση ή διανομή ανθρωπιστικής βοήθειας στη Σομαλία,

— είναι πολιτικοί ή στρατιωτικοί ηγέτες που στρατολογούν ή χρησιμοποιούν παιδιά σε ένοπλες συγκρούσεις στη Σομαλία, κατά παράβαση του ισχύοντος διεθνούς δικαίου,

— ευθύνονται για παραβιάσεις του ισχύοντος διεθνούς δικαίου στη Σομαλία με θύματα αμάχους, μεταξύ άλλων παιδιά και γυναίκες, σε καταστάσεις ένοπλης σύγκρουσης, συμπεριλαμβανομένων δολοφονιών και ακρωτηριασμών, σεξουαλικής βίας και έμφυλης βίας, επιθέσεων σε σχολεία και νοσοκομεία, απαγωγών και εκτοπισμών με χρήση βίας.

Κατάλογος αυτών των προσώπων και οντοτήτων περιέχεται στο παράρτημα I.

▼B

Άρθρο 3

Τα κράτη μέλη λαμβάνουν τα αναγκαία μέτρα για να εμποδίζουν την άμεση και έμμεση προμήθεια, πώληση ή μεταφορά όπλων και στρατιωτικού εξοπλισμού και την άμεση ή έμμεση παροχή τεχνικής συνδρομής ή κατάρτισης, χρηματοδοτικής και άλλης συνδρομής, συμπεριλαμβανομένων των επενδύσεων, της διαμεσολάβησης, ή άλλων χρηματοοικονομικών υπηρεσιών που συνδέονται με στρατιωτικές δραστηριότητες, ή με την προμήθεια, πώληση, μεταφορά, κατασκευή, συντήρηση ή χρήση όπλων και στρατιωτικού εξοπλισμού σε πρόσωπα ή οντότητες που αναφέρονται στο άρθρο 2.

Άρθρο 4

1. Τα κράτη μέλη επιθεωρούν, σύμφωνα με τις εθνικές τους αρχές και νομοθεσίες και σύμφωνα με το διεθνές δίκαιο, όλα τα φορτία προς ή από τη Σομαλία στην επικράτειά τους, συμπεριλαμβανομένων των θαλάσσιων λιμένων και των αερολιμένων, εάν διαθέτουν πληροφορίες βάσει των οποίων μπορεί ευλόγως να εικάζεται ότι το φορτίο περιέχει είδη των οποίων η προμήθεια, η πώληση, η μεταβίβαση ή η εξαγωγή απαγορεύονται δυνάμει του άρθρου 3.

2. Τα σκάφη και αεροσκάφη που μεταφέρουν φορτίο από και προς τη Σομαλία υπόκεινται στην υποχρέωση της παροχής πρόσθετων πληροφοριών προ της άφιξης ή προ της αναχώρησης για όλα τα αγαθά που φθάνουν σε ένα κράτος μέλος ή απομακρύνονται από αυτό.

3. Μόλις τα ανακαλύψουν, τα κράτη μέλη κατάσχουν και αποσύρουν (είτε καταστρέφοντας είτε αχρηστεύοντας) τα είδη των οποίων η προμήθεια, η πώληση, η μεταβίβαση ή η εξαγωγή απαγορεύονται δυνάμει του άρθρου 3.

▼M8

Άρθρο 4α

1. Σύμφωνα με την απόφαση 2182 (2014) του ΣΑΗΕ, παράγραφοι 15 έως 21, τα κράτη μέλη δύνανται να διενεργούν επιθεωρήσεις στα χωρικά ύδατα και στην ανοικτή θάλασσα στα ανοικτά των ακτών της Σομαλίας, περιλαμβανομένων της Αραβικής Θάλασσας και του Περσικού Κόλπου, ενεργώντας μονομερώς ή στα πλαίσια εθελοντικών πολυεθνικών ναυτικών συμπράξεων, όπως είναι οι «Συνδυασμένες Ναυτικές Δυνάμεις», σε συνεργασία με την ομοσπονδιακή κυβέρνηση της Σομαλίας, επί σκαφών με προορισμό ή προέλευση τη Σομαλία, όταν υπάρχουν εύλογες ενδείξεις ότι τα σκάφη αυτά: i) μεταφέρουν ξυλάνθρακα από τη Σομαλία κατά παράβαση της απαγόρευσης εισαγωγών ξυλάνθρακα, ii) μεταφέρουν, όπλα ή στρατιωτικό εξοπλισμό στη Σομαλία, άμεσα ή έμμεσα, κατά παράβαση της απαγόρευσης εξαγωγών όπλων στη Σομαλία, iii) μεταφέρουν όπλα ή στρατιωτικό εξοπλισμό σε άτομα ή οντότητες που κατονομάζονται από την επιτροπή κυρώσεων.

2. Κατά τη διενέργεια της επιθεώρησης που αναφέρεται στην παράγραφο 1, τα κράτη μέλη καταβάλλουν καλόπιστα προσπάθειες για να ζητήσουν πριν από την επιθεώρηση τη συγκατάθεση του κράτους της σημαίας του σκάφους.

3. Κατά τη διενέργεια της επιθεώρησης που αναφέρεται στην παράγραφο 1, τα κράτη μέλη δύνανται να χρησιμοποιούν όλα τα αναγκαία μέτρα ανάλογα με τις περιστάσεις, συμμορφούμενα πλήρως, κατά περίπτωση, με το διεθνές ανθρωπιστικό δίκαιο και το διεθνές δίκαιο για την προστασία των ανθρωπίνων δικαιωμάτων, καθώς και καταβάλλοντας κάθε δυνατή προσπάθεια για την αποφυγή αδικαιολόγητης καθυστέρησης ή αδικαιολόγητης παρέμβασης στην άσκηση του δικαιώματος αβλαβούς διέλευσης ή της ελευθερίας της ναυσιπλοΐας.

4. Σε περίπτωση που ανακαλυφθούν είδη των οποίων η διάθεση, εισαγωγή ή εξαγωγή απαγορεύεται δυνάμει της απαγόρευσης εξαγωγής όπλων στη Σομαλία ή της απαγόρευσης εισαγωγής ξυλάνθρακα, τα κράτη μέλη δύνανται να κατάσχουν και να διαθέσουν τα εν λόγω αντικείμενα, μεταξύ άλλων με την καταστροφή τους, την αχρήστευσή τους, την αποθήκευση ή τη μεταφορά τους για τη διάθεσή τους σε κράτος άλλο από το κράτος προέλευσης ή προορισμού. Κατά τη διάρκεια της επιθεώρησης, τα κράτη μέλη δύνανται να συλλέγουν αποδεικτικά στοιχεία που αφορούν άμεσα τη μεταφορά των εν λόγω ειδών. Τα κράτη μέλη μπορούν να διαθέτουν τις κατασχεθείσες ποσότητες ξυλάνθρακα μέσω πώλησής τους, υπό την επίβλεψη της Ομάδας παρακολούθησης για τη Σομαλία και την Ερυθραία (SEMG). Η διάθεση θα πρέπει να πραγματοποιείται με τρόπο που σέβεται το φυσικό περιβάλλον. Τα κράτη μέλη δύνανται να επιτρέπουν σε σκάφη και στα πληρώματά τους να αλλάξουν κατεύθυνση και να κατευθυνθούν σε κατάλληλο λιμένα προκειμένου να διευκολυνθεί η εν λόγω διάθεση, με τη συγκατάθεση του κράτους λιμένα. Ένα κράτος μέλος που συνεργάζεται για τη διάθεση των εν λόγω ειδών υποβάλλει γραπτή έκθεση σχετικά με τα μέτρα που έλαβε για τη διάθεση ή καταστροφή τους στην επιτροπή κυρώσεων, το αργότερο 30 ημέρες από την είσοδο των ειδών αυτών στο έδαφός του.

5. Τα κράτη μέλη γνωστοποιούν άμεσα στην επιτροπή κυρώσεων κάθε διενέργεια επιθεώρησης της παραγράφου 1, μεταξύ άλλων υποβάλλοντας έκθεση σχετικά με την επιθεώρηση, η οποία περιέχει όλες τις σημαντικές λεπτομέρειες και περιλαμβάνει εξήγηση των λόγων και των αποτελεσμάτων της επιθεώρησης και, όπου αυτό είναι δυνατόν, αναφέρει τη σημαία και το όνομα του σκάφους, το όνομα και πληροφορίες ταυτοποίησης του πλοιάρχου του σκάφους και του εφοπλιστή, καθώς και του αρχικού αγοραστή του εμπορεύματος, ενώ αναφέρονται και οι προσπάθειες που καταβλήθηκαν για να ζητηθεί η συγκατάθεση του κράτους της σημαίας του σκάφους.

6. Η παράγραφος 1 δεν θίγει τα δικαιώματα ή τις υποχρεώσεις ή τις ευθύνες των κρατών μελών δυνάμει του διεθνούς δικαίου, συμπεριλαμβανομένων των δικαιωμάτων ή υποχρεώσεων που απορρέουν από τη σύμβαση των Ηνωμένων Εθνών για το δίκαιο της θάλασσας, καθώς και τη γενική αρχή της αποκλειστικής δικαιοδοσίας του κράτους σημαίας επί των σκαφών του στην ανοικτή θάλασσα, όσον αφορά μη ορισθέντα σκάφη και σε οποιαδήποτε άλλη κατάσταση από εκείνη που αναφέρεται στην εν λόγω παράγραφο.

▼B

Άρθρο 5

1. Τα κράτη μέλη λαμβάνουν τα αναγκαία μέτρα για να εμποδίζουν την είσοδο ή τη διέλευση, από την επικράτειά τους, των προσώπων που αναφέρονται στο άρθρο 2.

2. Η παράγραφος 1 δεν υποχρεώνει τα κράτη μέλη να αρνούνται στους δικούς τους υπηκόους την είσοδο στο έδαφός τους.

3. Η παράγραφος 1 δεν εφαρμόζεται όταν η επιτροπή κυρώσεων: α) κρίνει για την εκάστοτε μεμονωμένη περίπτωση ότι η είσοδος ή η διέλευση δικαιολογείται από λόγους ανθρωπιστικής ανάγκης, συμπεριλαμβανομένων των θρησκευτικών υποχρεώσεων· β) αποφασίζει για την εκάστοτε μεμονωμένη περίπτωση ότι η εξαίρεση θα προωθούσε άλλως τους στόχους της ειρήνης και της εθνικής συμφιλίωσης στη Σομαλία, και τη σταθερότητα στην περιοχή.

4. Σε περιπτώσεις κατά τις οποίες, σύμφωνα με την παράγραφο 3, ένα κράτος μέλος επιτρέπει την είσοδο ή τη διέλευση από το έδαφός του, προσώπων τα οποία έχουν κατονομασθεί από την επιτροπή κυρώσεων, η άδεια περιορίζεται στο σκοπό για τον οποίο δίδεται και στα πρόσωπα τα οποία αφορά.

Άρθρο 6

1. ►M4 ◄ . Δεσμεύονται όλα τα κεφάλαια και οι οικονομικοί πόροι που ανήκουν ή ελέγχονται, άμεσα ή έμμεσα, από τα πρόσωπα ή τις οντότητες που αναφέρονται στο άρθρο 2 ή ευρίσκονται στην κατοχή οντοτήτων που ανήκουν ή ελέγχονται, άμεσα ή έμμεσα, από τα εν λόγω πρόσωπα ή από πρόσωπα ή οντότητες που ενεργούν εξ ονόματός τους ή υπό την εποπτεία τους, όπως ορίζεται από την επιτροπή κυρώσεων. Τα εν λόγω πρόσωπα ή οντότητες ορίζονται στοπαράρτημα I

2. Κεφάλαια ή οικονομικοί πόροι δεν τίθενται στη διάθεση, άμεσα ή έμμεσα των προσώπων ή οντοτήτων που αναφέρονται στην παράγραφο 1 ούτε και διατίθενται προς όφελος αυτών.

3. Τα κράτη μέλη μπορούν να επιτρέπουν εξαιρέσεις από τα μέτρα που αναφέρονται στις παραγράφους 1 και 2 όσον αφορά κεφάλαια και οικονομικούς πόρους, οι οποίοι: α) απαιτούνται για την κάλυψη βασικών δαπανών, συμπεριλαμβανομένων πληρωμών για τρόφιμα, ενοίκια ή υποθήκες, ιατροφαρμακευτική περίθαλψη, φόρους, ασφάλιστρα και τέλη σε επιχειρήσεις κοινής ωφελείας· β) προορίζονται αποκλειστικά για την καταβολή εύλογων επαγγελματικών αμοιβών και εξόφληση δαπανών οι οποίες αφορούν την παροχή νομικών υπηρεσιών· γ) προορίζονται αποκλειστικά για την πληρωμή τελών ή χρεώσεων, σύμφωνα με το εθνικό δίκαιο, για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων· δ) απαιτούνται για έκτακτες δαπάνες, μετά την κοινοποίηση από το ενδιαφερόμενο κράτος μέλος στην επιτροπή κυρώσεων και την έγκριση αυτή· ε) υπόκεινται σε δικαστική ή διοικητική απόφαση ή απόφαση διαιτησίας, στην οποία περίπτωση τα κεφάλαια και οι οικονομικοί πόροι μπορούν να χρησιμοποιηθούν για την εκτέλεση της απόφασης, εφόσον η απόφαση έχει εκδοθεί πριν από τον ορισμό του οικείου προσώπου ή της οντότητας από την επιτροπή κυρώσεων, και δεν είναι προς όφελος προσώπου ή οντότητας που αναφέρεται στο άρθρο 2, μετά την κοινοποίηση από το ενδιαφερόμενο κράτος μέλος στην επιτροπή κυρώσεων.

4. Οι εξαιρέσεις που αναφέρονται στην παράγραφο 3 στοιχεία α), β) και γ) μπορούν να πραγματοποιηθούν αφού το ενδιαφερόμενο κράτος μέλος κοινοποιήσει στην επιτροπή κυρώσεων την πρόθεσή του να επιτρέψει, κατά περίπτωση, την πρόσβαση στα εν λόγω κεφάλαια και οικονομικούς πόρους και εφόσον δεν λάβει αρνητική απόφαση από την επιτροπή κυρώσεων εντός τριών εργάσιμων ημερών από την κοινοποίηση αυτή.

5. Η παράγραφος 2 δεν εφαρμόζεται στην πίστωση των δεσμευμένων λογαριασμών, με: α) τόκους ή άλλα κέρδη σε σχέση με αυτούς τους λογαριασμούς· ή β) ποσά που οφείλονται βάσει συμβάσεων, συμφωνιών ή υποχρεώσεων που είχαν συναφθεί ή προέκυψαν πριν από την ημερομηνία κατά την οποία οι λογαριασμοί αυτοί αποτέλεσαν αντικείμενο περιοριστικών μέτρων, εφόσον οι εν λόγω τόκοι, τα λοιπά κέρδη και πληρωμές εξακολουθούν να υπόκεινται στην παράγραφο 1.

▼M12

6. Οι παράγραφοι 1 και 2 δεν ισχύουν για την πληρωμή κεφαλαίων, άλλων χρηματοοικονομικών περιουσιακών στοιχείων ή οικονομικών πόρων που απαιτούνται για να εξασφαλισθεί η έγκαιρη παράδοση επείγουσας ανθρωπιστικής βοήθειας στη Σομαλία από τον Οργανισμό Ηνωμένων Εθνών, τις ειδικευμένες υπηρεσίες ή τα προγράμματά του, τις ανθρωπιστικές οργανώσεις με καθεστώς παρατηρητή στη Γενική Συνέλευση των Ηνωμένων Εθνών, οι οποίες παρέχουν ανθρωπιστική βοήθεια, και τους εκτελεστικούς εταίρους τους, συμπεριλαμβανομένων των μη κυβερνητικών οργανώσεων που χρηματοδοτούνται διμερώς ή πολυμερώς και συμμετέχουν στο σχέδιο ανθρωπιστικής βοήθειας των Ηνωμένων Εθνών για τη Σομαλία.

▼B

Άρθρο 7

Το Συμβούλιο καταρτίζει τον κατάλογο που παρατίθεται στο ►M4 παράρτημα I ◄ και εφαρμόζει τις τυχόν τροποποιήσεις του βάσει όσων ορίζει το Συμβούλιο Ασφαλείας ή η Επιτροπή κυρώσεων.

Άρθρο 8

1. ►M4 ◄ . Το Συμβούλιο ανακοινώνει την απόφασή του και τους λόγους στο οικείο πρόσωπο ή οντότητα είτε άμεσα αν η διεύθυνσή του είναι γνωστή, είτε δημοσιεύοντας σχετική ανακοίνωση, δίδοντας του τη δυνατότητα να υποβάλλει τις παρατηρήσεις του. Όταν το Συμβούλιο Ασφαλείας ή η Επιτροπή κυρώσεων θέτουν στον κατάλογο ένα πρόσωπο ή οντότητα δίδοντας και τους λόγους χαρακτηρισμού, το Συμβούλιο θέτει το οικείο πρόσωπο ή οντότητα στοπαράρτημα I. Το Συμβούλιο ανακοινώνει την απόφασή του και τους λόγους στο οικείο πρόσωπο ή οντότητα είτε άμεσα αν η διεύθυνσή του είναι γνωστή, είτε δημοσιεύοντας σχετική ανακοίνωση, δίδοντας του τη δυνατότητα να υποβάλλει τις παρατηρήσεις του.

2. Όταν υποβάλλονται παρατηρήσεις ή προσάγονται νέα ουσιαστικά στοιχεία το Συμβούλιο επανεξετάζει την απόφασή του και ενημερώνει το οικείο ενδιαφερόμενο πρόσωπο ή οντότητα.

Άρθρο 9

Το ►M4 παράρτημα I ◄ περιλαμβάνει τις τυχόν πληροφορίες που δίνει το Συμβούλιο Ασφαλείας ή η Επιτροπή κυρώσεων για να διαπιστωθεί η ταυτότητα του οικείου προσώπου ή οντότητας. 'Όταν πρόκειται για πρόσωπα, οι πληροφορίες αυτές μπορούν να περιλαμβάνουν ονόματα και προσωνύμια, ημερομηνία και τόπο γεννήσεως, εθνικότητα, αριθμούς διαβατηρίου και ταυτότητας, γένος, διεύθυνση, αν είναι γνωστή, και λειτούργημα ή επάγγελμα. Όταν πρόκειται για οντότητες, οι πληροφορίες αυτές μπορούν να περιλαμβάνουν τον τόπο και την ημερομηνία εγγραφής, τον αριθμό εγγραφής και τον τόπο επιχειρηματικών δραστηριοτήτων. Το ►M4 παράρτημα I ◄ θα περιλαμβάνει και την ημερομηνία χαρακτηρισμού από το Συμβούλιο Ασφαλείας ή την Επιτροπή κυρώσεων.

Άρθρο 10

Η παρούσα απόφαση επανεξετάζεται, τροποποιείται ή καταργείται, ανάλογα με την περίπτωση, υπό το πρίσμα των αποφάσεων του Συμβουλίου Ασφαλείας.

Άρθρο 11

Η κοινή θέση 2009/138/ΚΕΠΠΑ καταργείται.

Άρθρο 12

Η παρούσα απόφαση ισχύει από την ημέρα της έκδοσής της.









▼M4

ΠΑΡΑΡΤΗΜΑ I

▼M1

ΚΑΤΑΛΟΓΟΣ ΤΩΝ ΠΡΟΣΩΠΩΝ ΚΑΙ ΟΝΤΟΤΉΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

▼M11

I. Πρόσωπα

1. Yasin Ali Baynah [γνωστός και ως α) Ali, Yasin Baynah, β) Ali, Yassin Mohamed, γ) Baynah, Yasin, δ) Baynah, Yassin, ε) Baynax, Yasiin Cali, στ) Beenah, Yasin, ζ) Beenah, Yassin, η) Beenax, Yasin, θ) Beenax, Yassin, ι) Benah, Yasin, ια) Benah, Yassin, ιβ) Benax, Yassin, ιγ) Beynah, Yasin, ιδ) Binah, Yassin, ιε) Cali, Yasiin Baynax]

Ημερομηνία γέννησης: 24 Δεκεμβρίου 1965. Ιθαγένεια: Σομαλία. Εναλλακτική ιθαγένεια: Σουηδία. Τόπος στον οποίο βρίσκεται: Rinkeby, Στοκχόλμη, Σουηδία· Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774673

Ο Yasin Ali Baynah έχει υποκινήσει επιθέσεις κατά της Μεταβατικής Ομοσπονδιακής κυβέρνησης (ΜΟΚ) και της αποστολής της Αφρικανικής Ένωσης στη Σομαλία (AMISOM). Επίσης, έχει κινητοποιήσει υποστήριξη και έχει συγκεντρώσει κεφάλαια εκ μέρους της Συμμαχίας για την εκ νέου απελευθέρωση της Σομαλίας και της ομάδας Hisbul Islam· αμφότερες συμμετέχουν ενεργά σε πράξεις που απειλούν την ειρήνη και την ασφάλεια της Σομαλίας μεταξύ άλλων, αποκήρυξη της συμφωνίας του Τζιμπουτί και επιθέσεις κατά της ΜΟΚ και των δυνάμεων της AMISOM στο Μογκαντίσου.

2. Hassan Dahir Aweys [γνωστός και ως α) Ali, Sheikh Hassan Dahir Aweys, β) Awes, Hassan Dahir, γ) Awes, Shaykh Hassan Dahir, δ) Aweyes, Hassen Dahir, ε) Aweys, Ahmed Dahir, στ) Aweys, Sheikh, ζ) Aweys, Sheikh Hassan Dahir, η) Dahir, Aweys Hassan, θ) Ibrahim, Mohammed Hassan, ι) OAIS, Hassan Tahir, ια) Uways, Hassan Tahir, ιβ) «Hassan, Sheikh»]

Ημερομηνία γέννησης: 1935. Ιθαγένεια: Σομαλία. Εθνική καταγωγή: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774682

Ο Hassan Dahir Aweys έχει ενεργήσει και εξακολουθεί να ενεργεί ως σημαντικός πολιτικός και ιδεολογικός ηγέτης μιας σειράς ένοπλων αντιπολιτευτικών ομάδων υπεύθυνων για κατ' επανάληψη παραβιάσεις του γενικού και πλήρους εμπάργκο και/ή πράξεις που απειλούν την ειρηνευτική συμφωνία του Τζιμπουτί, τη Μεταβατική Ομοσπονδιακή κυβέρνηση (ΜΟΚ) και τις δυνάμεις της αποστολής της Αφρικανικής Ένωσης στη Σομαλία (AMISOM). Μεταξύ Ιουνίου 2006 και Σεπτεμβρίου 2007, ο AWEYS διετέλεσε πρόεδρος της κεντρικής επιτροπής της Ισλαμικής Ένωσης Δικαστηρίων· τον Ιούλιο του 2008, αυτοανακηρύχθηκε πρόεδρος της Συμμαχίας για την εκ νέου απελευθέρωση της Σομαλίας (πτέρυγα Asmara) και τον Μάιο του 2009 ορίσθηκε πρόεδρος του Hisbul Islam, ενός συνασπισμού ομάδων κατά της TFG. Οι δηλώσεις και οι πράξεις του από τις θέσεις αυτές καταδεικνύουν την απερίφραστη και ακλόνητη πρόθεσή του να διαλυθεί η ΜΟΚ και να απομακρυνθεί η AMISOM με βία από τη Σομαλία.

3. Hassan Abdullah Hersi Al-Turki [γνωστός και ως α) Al-Turki, Hassan, β) Turki, Hassan, γ) Turki, Hassan Abdillahi Hersi, δ) Turki, Sheikh Hassan, ε) Xirsi, Xasan Cabdilaahi, στ) Xirsi, Xasan Cabdulle]

Ημερομηνία γέννησης: γύρω στο 1944. Τόπος γέννησης: Περιοχή του Ogaden, Αιθιοπία. Ιθαγένεια: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774683

Ο Hassan Abdullah Hersi Al-Turki είναι σημαντικός ηγέτης ένοπλης ομάδας πολιτοφυλακής από τα μέσα της δεκαετίας του 1990 και έχει συμμετάσχει σε αρκετές παραβιάσεις του εμπάργκο όπλων. Το 2006, ο al-Turki συνεισέφερε δυνάμεις στην ανακατάληψη του Μογκαντίσου από την Ισλαμική Ένωση Δικαστηρίων και αναδείχθηκε στρατιωτικός ηγέτης της ομάδας που ευθυγραμμίζεται με την al-Shabaab. Από το 2006 και μετά, ο al-Turki διαθέτει εδάφη που τελούν υπό τον έλεγχό του για εκπαίδευση από διάφορες ένοπλες αντιπολιτευτικές ομάδες, συμπεριλαμβανομένης της al-Shabaab. Τον Σεπτέμβριο του 2007, το κανάλι al-Jazeera news προέβαλε βίντεο με τον al-Turki και μέλη πολιτοφυλακών να εκπαιδεύονται υπό την ηγεσία του.

4. Ahmed Abdi aw-Mohamed [γνωστός και ως α) Abu Zubeyr, Muktar Abdirahman, β) Abuzubair, Muktar Abdulrahim, γ) Aw Mohammed, Ahmed Abdi, δ) Aw-Mohamud, Ahmed Abdi, ε) «Godane», στ) «Godani», ζ) «Mukhtar, Shaykh», η) «Zubeyr, Abu»]

Ημερομηνία γέννησης: 10 Ιουλίου 1977. Τόπος γέννησης: Hargeysa, Σομαλία. Ιθαγένεια: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774684

Ο Ahmed Abdi Aw-Mohamed είναι σημαντικός ηγέτης της al-Shabaab και ανακηρύχθηκε δημόσια εμίρης της οργάνωσης τον Δεκέμβριο του 2007. Είναι υπεύθυνος για τη διοίκηση των επιχειρήσεων της al-Shabaab σε όλη τη Σομαλία. Ο Aw-Mohamed έχει καταγγείλει την ειρηνευτική διαδικασία του Τζιμπουτί ως ξένη συνωμοσία και, σε ηχητικό μήνυμα προς τα σομαλικά μέσα ενημέρωσης, τον Μάιο του 2009, παραδέχθηκε ότι οι δυνάμεις του συμμετείχαν στις πρόσφατες μάχες στο Μογκαντίσου.

▼M1

5. Fuad Mohamed Khalaf (άλλως α) Fuad Mohamed Khalif, β) Fuad Mohamed Qalaf, γ) Fuad Mohammed Kalaf, δ) Fuad Mohamed Kalaf, ε) Fuad Mohammed Khalif, στ) Fuad Khalaf, ζ) Fuad Shongale, η) Fuad Shongole, θ) Fuad Shangole, ι) Fuad Songale, ια) Fouad Shongale, ιβ) Fuad Muhammad Khalaf Shongole) Ιθαγένεια: σομαλική. Τόπος στον οποίο ευρίσκεται: Μογκαντίσου, Σομαλία. Άλλος τόπος στον οποίο ευρίσκεται ενδεχομένως: Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Ο Fuad Mohamed Khalaf έχει διευκολύνει τη χρηματοδότηση της al-Shabaab· τον Μάιο του 2008, διοργάνωσε δύο εκδηλώσεις χρηματοδότησης της al-Shabaab σε τζαμιά στο Kismaayo της Σομαλίας. Τον Απρίλιο του 2008, ο Khalaf και αρκετοί άλλοι διηύθυναν βομβιστικές επιθέσεις με οχήματα κατά αιθιοπικών βάσεων και στοιχείων της Σομαλικής Μεταβατικής Ομοσπονδιακής κυβέρνησης στο Μογκαντίσου. Τον Μάιο του 2008, ο Khalaf και μια ομάδα αγωνιστών κατέλαβαν μετά από επίθεση αστυνομικό τμήμα στο Μογκαντίσου, σκοτώνοντας και τραυματίζοντας αρκετούς στρατιώτες.

▼M11

6. Bashir Mohamed Mahamoud [γνωστός και ως α) Bashir Mohamed Mahmoud, β) Bashir Mahmud Mohammed, γ) Bashir Mohamed Mohamud, δ) Bashir Mohamed Mohamoud, ε) Bashir Yare, στ) Bashir Qorgab, ζ) Gure Gap, η) «Abu Muscab», θ) «Qorgab»]

Ημερομηνία γέννησης: α) 1979 β) 1980 γ) 1981 δ) 1982 Ιθαγένεια: Σομαλία. Τόπος στον οποίο βρίσκεται: Μογκαντίσου, Σομαλία.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774965

Ο Bashir Mohamed Mahamoud είναι στρατιωτικός διοικητής της al-Shabaab. Επίσης, είναι ένα από τα περίπου δέκα μέλη του ηγετικού συμβουλίου της al-Shabaab από τα τέλη του 2008. Ο Mahamoud και ένας συνεργάτης του ήταν υπεύθυνοι για την επίθεση με όλμους, στις 10 Ιουνίου 2009, κατά της Σομαλικής Μεταβατικής Ομοσπονδιακής κυβέρνησης στο Μογκαντίσου.

▼M9 —————

▼M11

8. Fares Mohammed Mana'a [γνωστός και ως: α) Faris Mana'a, β) Fares Mohammed Manaa]

Ημερομηνία γέννησης: 8 Φεβρουαρίου 1965. Τόπος γέννησης: Sadah, Υεμένη. Αριθ. διαβατηρίου: 00514146·Τόπος έκδοσης: Sanaa, Υεμένη. Αριθ. ταυτότητας: 1417576·Τόπος έκδοσης: Al-Amana, Υεμένη· Ημερομηνία έκδοσης: 7 Ιανουαρίου 1996.

Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774972

Ο Fares Mohammed Mana'a έχει, άμεσα ή έμμεσα, προμηθεύσει, πωλήσει ή μεταφέρει στη Σομαλία όπλα ή συναφές υλικό κατά παράβαση του εμπάργκο όπλων. Ο Mana'a είναι γνωστός λαθρέμπορος όπλων. Τον Οκτώβριο του 2009, η κυβέρνηση της Υεμένης δημοσιοποίησε μαύρη λίστα εμπόρων όπλων με πρώτο τον Mana'a, στο πλαίσιο προσπάθειας αναχαίτισης της εμπορίας όπλων που κατακλύζουν τη χώρα, όπου λέγεται ότι τα όπλα είναι περισσότερα από τους ανθρώπους. «Ο Faris Mana'a είναι από τους μεγαλύτερους λαθρέμπορους όπλων, και αυτό είναι πασίγνωστο,» σύμφωνα με ρεπορτάζ αμερικανού δημοσιογράφου, τον Ιούνιο του 2009, ο οποίος είναι σχολιαστής επί θεμάτων της Υεμένης, συντάσσει εξαμηνιαία έκθεση για τη χώρα, και έχει συμβάλει στην ομάδα Jane's Intelligence Group. Σε άρθρο της εφημερίδας Yemen Times του Δεκεμβρίου του 2007, αναφέρεται ως «Sheikh Fares Mohammed Mana'a, έμπορος όπλων». Σε άρθρο του Ιανουαρίου του 2008 της αυτής εφημερίδας, αναφέρεται επίσης ως «Sheikh Faris Mana'a, έμπορος όπλων».

Από τα μέσα του 2008, η Υεμένη συνεχίζει να χρησιμεύει ως κέντρο παράνομων μεταφορών όπλων στο Κέρας της Αφρικής, ειδικά μεταφορών όπλων διά θαλάσσης στη Σομαλία. Σύμφωνα με ανεπιβεβαίωτες αναφορές, ο Faris Mana'a έχει επανειλημμένως συμμετάσχει σε μεταφορές όπλων στη Σομαλία. Το 2004, ο Mana'a είχε εμπλακεί σε συμβάσεις όπλων από την Ανατολική Ευρώπη για όπλα που εικάζεται ότι διετέθησαν σε Σομαλούς μαχητές. Παρά το εμπάργκο όπλων των ΗΕ που ισχύει για τη Σομαλία από το 1992, το ενδιαφέρον του Mana'a για την παράνομη εισαγωγή όπλων στη Σομαλία μπορεί να χρονολογηθεί τουλάχιστον από το 2003. Ο Mana'a έκανε προσφορά να αγοράσει χιλιάδες όπλα το 2003 από την Ανατολική Ευρώπη, και δήλωσε ότι σκόπευε να πουλήσει κάποια από αυτά στη Σομαλία.

9. Hassan Mahat Omar [γνωστός και ως: α) Hassaan Hussein Adam, β) Hassane Mahad Omar, γ) Xassaan Xuseen Adan, δ) Asan Mahad Cumar, ε) Abu Salman, στ) Abu Salmaan, ζ) Sheikh Hassaan Hussein].

Ημερομηνία γέννησης: 10 Απριλίου 1979. Τόπος γέννησης: Garissa, Κένυα. Ιθαγένεια: Πιθανώς αιθιοπική. Αριθ. διαβατηρίου: A 1180173 Κένυα, ημερ. λήξης: 20 Αυγούστου 2017. Αριθ. ταυτότητας: 23446085. Τόπος στον οποίο βρίσκεται: Ναϊρόμπι, Κένυα. Ημερομηνία καταχώρισης στον κατάλογο των ΗΕ: 28 Ιουλίου 2011.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774975

Ο Hassan Mahat Omar συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ιμάμης και ένας από τους ηγέτες του Masjid-ul-Axmar, ανεπίσημου κέντρου συνδεδεμένου με την al-Shabaab στο Ναϊρόμπι. Ασχολείται επίσης με τη στρατολόγηση νέων μελών και τη συγκέντρωση κεφαλαίων για την al-Shabaab, μεταξύ άλλων ηλεκτρονικά, μέσω της συνδεδεμένης με την al-Shabaab ιστοσελίδας alqimmah.net.

Επιπλέον έχει εκδώσει, σε σελίδα chat room της al-Shabaab, φετφάδες με τους οποίους καλεί σε επιθέσεις κατά της μεταβατικής ομοσπονδιακής κυβέρνησης.

10. Omar Hammami [γνωστός και ως: α) Abu Maansuur Al-Amriki, β) Abu Mansour Al-Amriki, γ) Abu Mansuur Al-Amriki, δ) Umar Hammami, ε) Abu Mansur Al-Amriki].

Ημερομηνία γέννησης: 6 Μαΐου 1984. Τόπος γέννησης: Αλαμπάμα, ΗΠΑ. Ιθαγένεια: ΗΠΑ. Θεωρείται ότι έχει και συριακή ιθαγένεια. Αριθ. διαβατηρίου: 403062567 (ΗΠΑ). Αριθ. κοινωνικής ασφάλισης: 423-31-3021 (ΗΠΑ). Τόπος στον οποίο βρίσκεται: Σομαλία.

Άλλες πληροφορίες: Παντρεμένος με Σομαλή. Ζούσε στην Αίγυπτο το 2005 και μετακόμισε στη Σομαλία το 2009. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5774980

Ημερομηνία καταχώρισης στον κατάλογο των ΗΕ: 28 Ιουλίου 2011.

Ο Omar Hammami συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ανώτερο στέλεχος της al-Shabaab. Ασχολείται με θέματα στρατολόγησης, χρηματοδότησης και με την πληρωμή αλλοδαπών μαχητών στη Σομαλία. Περιγράφεται ως ειδικός στα εκρηκτικά και στην τέχνη του πολέμου εν γένει. Από τον Οκτώβριο του 2007 έχει εμφανισθεί σε τηλεοπτικά ρεπορτάζ και σε προπαγανδιστικά βίντεο της al-Shabaab. Έχει εμφανισθεί σε βίντεο να εκπαιδεύει μαχητές της al-Shabaab, καθώς επίσης σε βίντεο και σε ιστοσελίδες να καλεί περισσότερους μαχητές να προσχωρήσουν στην al-Shabaab.

▼M10 —————

▼M11

12. Aboud Rogo Mohammed [γνωστός και ως α) Aboud Mohammad Rogo, β) Aboud Seif Rogo, γ) Aboud Mohammed Rogo, δ) Sheikh Aboud Rogo, ε) Aboud Rogo Muhammad, στ) Aboud Rogo Mohamed]

Ημερομηνία γέννησης: 11 Νοεμβρίου 1960. Εναλλακτικές ημερομηνίες γέννησης: α) 11 Νοεμβρίου 1967, β) 11 Νοεμβρίου 1969, γ) 1 Ιανουαρίου 1969. Τόπος γέννησης: Νήσος Λάμου στην Κένυα.

Ημερομηνία καταχώρισης στον κατάλογο των ΗΕ: 25 Ιουλίου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775562

Εξτρεμιστής με βάση την Κένυα, ο Aboud Rogo Mohammed έχει απειλήσει την ειρήνη, την ασφάλεια και τη σταθερότητα της Σομαλίας παρέχοντας χρηματοδοτική, υλική, υλικοτεχνική ή τεχνική υποστήριξη στην Αl-Shabaab, οντότητα καταχωρισμένη από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Aboud Rogo Mohammed είναι εξτρεμιστής ισλαμιστής κληρικός με βάση την Κένυα. Εξακολουθεί να ασκεί επιρροή σε εξτρεμιστικές ομάδες στην ανατολική Αφρική στο πλαίσιο της εκστρατείας του για την προώθηση της βίας σε ολόκληρη την ανατολική Αφρική. Στις δραστηριότητες του Aboud Rogo περιλαμβάνεται η συγκέντρωση κεφαλαίων για την Αl-Shabaab.

Ως ο κυριότερος ιδεολογικός ηγέτης της Al Hijra, τέως γνωστής ως «Muslim Youth Center», ο Aboud Rogo Mohammed χρησιμοποίησε την εξτρεμιστική ομάδα ως αγωγό ριζοσπαστικοποίησης και στρατολόγησης κυρίως Αφρικανών με γλώσσα τα σουαχίλι για τη διενέργεια βίαιων αγωνιστικών δραστηριοτήτων στη Σομαλία. Σε μια σειρά δημεγερτικών ομιλιών μεταξύ Φεβρουαρίου 2009 και Φεβρουαρίου 2012, ο Aboud αγόρευσε επανειλημμένα υπέρ της βίαιης απόρριψης της ειρηνευτικής διαδικασίας στη Σομαλία. Σε αυτές τις ομιλίες, ο Rogo προέτρεψε επανειλημμένα σε χρήση βίας τόσο κατά των Ηνωμένων Εθνών όσο και των δυνάμεων της αποστολής της Αφρικανικής Ένωσης στη Σομαλία (AMISOM), και κάλεσε το ακροατήριό του να μεταβεί στη Σομαλία για να ενταχθεί στον αγώνα της Αl-Shabaab κατά της κενυατικής κυβέρνησης.

Ο Aboud Rogo Mohammed προσφέρει επίσης καθοδήγηση σχετικά με το πώς οι Κενυάτες που στρατολογούνται στην Αl-Shabaab μπορούν να αποφύγουν τον εντοπισμό τους από τις κενυατικές αρχές, καθώς και με το ποιες διαδρομές να ακολουθήσουν όταν ταξιδεύουν από τη Μομπάσα και/ή το Λάμου στα προπύργια της Αl-Shabaab στη Σομαλία, ιδίως το Κισμάγιο. Έχει διευκολύνει τη μετάβαση στη Σομαλία πολυάριθμων Κενυατών στρατολογημένων για λογαριασμό της Αl-Shabaab.

Τον Σεπτέμβριο του 2011 ο Rogo στρατολογούσε άτομα στη Μομπάσα της Κένυας για να μεταβούν στη Σομαλία, πιθανώς για τη διενέργεια τρομοκρατικών πράξεων. Τον Σεπτέμβριο του 2008 ο Rogo πραγματοποίησε συνάντηση συγκέντρωσης κεφαλαίων στη Μομπάσα ως συμβολή στη χρηματοδότηση δράσεων της Αl-Shabaab στη Σομαλία.

13. Abubaker Shariff Ahmed [γνωστός και ως α) Makaburi, β) Sheikh Abubakar Ahmed, γ) Abubaker Shariff Ahmed, δ) Abu Makaburi Shariff, ε) Abubaker Shariff, στ) Abubakar Ahmed]

Ημερομηνία γέννησης: 1962. Εναλλακτική ημερομηνία γέννησης: 1967. Τόπος γέννησης: Κένυα. Τόπος στον οποίο βρίσκεται: Περιοχή Ματζέγκο, Μομπάσα, Κένυα. Ημερομηνία καταχώρισης στον κατάλογο των ΗΕ: 23 Αυγούστου 2012.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5775564

Ο Abubaker Shariff Ahmed έχει ηγετικό ρόλο διακινητή και στρατολόγου νέων Κενυατών μουσουλμάνων για βίαιες αγωνιστικές δράσεις στη Σομαλία, ενώ είναι και στενός συνεργάτης του Aboud Rogo. Παρέχει υλική βοήθεια σε εξτρεμιστικές ομάδες στην Κένυα (και άλλες περιοχές της ανατολικής Αφρικής). Με συχνά ταξίδια του σε προπύργια της Αl-Shabaab στη Σομαλία, μεταξύ άλλων το Κισμάγιο, ήταν σε θέση να διατηρεί στενούς δεσμούς με ανώτερα στελέχη της Αl-Shabaab.

Ο Abubaker Shariff Ahmed επιδίδεται επίσης στην κινητοποίηση και διαχείριση της χρηματοδότησης της Αl-Shabaab, οντότητας καταχωρισμένης από την Επιτροπή του ΣΑΗΕ, η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.

Ο Abubaker Shariff Ahmed έχει δηλώσει σε κήρυγμά του σε μουσουλμανικά τεμένη στη Μομπάσα ότι οι νέοι άνδρες πρέπει να πηγαίνουν στη Σομαλία, να διαπράττουν εξτρεμιστικές πράξεις, να πολεμούν για την Al-Qaida και να σκοτώνουν πολίτες των ΗΠΑ.

Ο Abubaker Shariff Ahmed συνελήφθη στα τέλη Δεκεμβρίου 2010 από τις κενυατικές αρχές ως ύποπτος συμμετοχής στη βομβιστική επίθεση σε τερματικό σταθμό λεωφορείων του Ναϊρόμπι. Ο Abubaker Shariff Ahmed είναι επίσης, στη Μομπάσα, ηγέτης οργάνωσης νέων με βάση στην Κένυα η οποία έχει δεσμούς με την Αl-Shabaab.

Το 2010 ο Abubaker Shariff Ahmed ενήργησε ως στρατολόγος και διακινητής για την Αl-Shabaab στην περιοχή Ματζέγκο της Μομπάσα, στην Κένυα.

14. Maalim Salman [γνωστός και ως α) Mu'alim Salman β) Mualem Suleiman γ) Ameer Salman δ) Ma'alim Suleiman ε) Maalim Salman Ali στ) Maalim Selman Ali ζ) Ma'alim Selman η) Ma'alin Sulayman]

Ημερομηνία γέννησης: γύρω στο 1979. Τόπος γέννησης: Ναϊρόμπι, Κένυα. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 23 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818613

Ο Maalim Salman επελέγη από τον ηγέτη της al-Shabaab Ahmed Abdi aw-Mohamed, γνωστό και ως Godane, ως επικεφαλής των αφρικανών ξένων μαχητών για την al-Shabaab. Έχει εκπαιδεύσει ξένους υπηκόους που επιδίωξαν να προσχωρήσουν στην al-Shabaab ως αφρικανοί ξένοι μαχητές και έχει συμμετάσχει σε επιχειρήσεις στην Αφρική κατά τουριστών, κέντρων διασκέδασης και εκκλησιών.

Μολονότι ασχολείται κυρίως με επιχειρήσεις εκτός Σομαλίας, είναι γνωστό ότι ο Salman διαμένει στη Σομαλία και εκπαιδεύει ξένους μαχητές στη Σομαλία πριν τους προωθήσει αλλού. Ορισμένοι από τους ξένους μαχητές της al-Shabaab είναι παρόντες και στη Σομαλία. Για παράδειγμα, ο Salman διέταξε να μεταβούν ξένοι μαχητές της al-Shabaab στη νότια Σομαλία για την αντιμετώπιση επίθεσης της αποστολής της Αφρικανικής Ένωσης στη Σομαλία (AMISOM).

Μεταξύ άλλων τρομοκρατικών επιθέσεων, η al-Shabaab ήταν υπεύθυνη για την επίθεση στο εμπορικό κέντρο Westgate στο Ναϊρόμπι (Κένυα) τον Σεπτέμβριο του 2013, η οποία είχε ως αποτέλεσμα τον θάνατο τουλάχιστον 67 ανθρώπων. Πλέον πρόσφατα, η al-Shabaab ανέλαβε την ευθύνη για την επίθεση της 31ης Αυγούστου 2014 στις φυλακές της Εθνικής Υπηρεσίας Πληροφοριών και Ασφαλείας στο Μογκαντίσου, όπου σκοτώθηκαν τρεις φρουροί ασφαλείας και δύο πολίτες και τραυματίστηκαν άλλοι 15.

15. Ahmed Diriye [γνωστός και ως α) Sheikh Ahmed Umar Abu Ubaidah β) Sheikh Omar Abu Ubaidaha γ) Sheikh Ahmed Umar δ) Sheikh Mahad Omar Abdikarim ε) Abu Ubaidah στ) Abu Diriye].

Ημερομηνία γέννησης: γύρω στο 1972. Τόπος γέννησης: Σομαλία. Τόπος στον οποίο βρίσκεται: Σομαλία.

Ημερομηνία καταχώρισης στον κατάλογο των ΗΕ: 24 Σεπτεμβρίου 2014.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5818614

Ο Ahmed Diriye διορίστηκε ως ο νέος εμίρης της Al-Shabaab μετά τον θάνατο του προηγούμενου ηγέτη Ahmed Abdi aw-Mohamed, προσώπου καταχωρισμένου από την Επιτροπή του Συμβουλίου Ασφαλείας βάσει των αποφάσεων 751 (1992) και 1907 (2009). Αυτό ανακοινώθηκε δημοσίως με δήλωση του εκπροσώπου της Al-Shabaab, Σεΐχη Ali Dheere, που κοινοποιήθηκε στις 6 Σεπτεμβρίου 2014. Ο Diriye είναι ανώτερο μέλος της Al-Shabaab και, ως εμίρης, έχει την ευθύνη για τη διοίκηση των επιχειρήσεων της Al-Shabaab. Θα φέρει την άμεση ευθύνη για τις δραστηριότητες της Al-Shabaab που εξακολουθούν να απειλούν την ειρήνη, την ασφάλεια και τη σταθερότητα στη Σομαλία. Ο Diriye έχει εν τω μεταξύ λάβει το αραβικό όνομα Σεΐχης Ahmed Umar Abu Ubaidah.

▼M13

16. Ahmad Iman Ali [γνωστός και ως α) Sheikh Ahmed Iman Ali· β) Shaykh Ahmad Iman Ali· γ) Ahmed Iman Ali· δ) Abu Zinira]

Ημερομηνία γέννησης: α) περί το 1973· β) περί το 1974

Τόπος γέννησης: Κένυα

Ιθαγένεια: Κένυα

Ημερομηνία καταχώρισης στον κατάλογο των Ηνωμένων Εθνών: 8 Μαρτίου 2018

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/

Ο Ahmad Iman Ali καταχωρίστηκε στον κατάλογο στις 8 Μαρτίου 2018 δυνάμει της απόφασης 1844 (2008). Ο Ahmad Iman Ali είναι εξέχων κενυάτης διοικητής της Al-Shabaab που υπηρετεί ως ηγέτης της ομάδας στην Κένυα από το 2012. Διευθύνει τις επιχειρήσεις του κενυατικού παραρτήματος της ομάδας και έχει κατά κανόνα στο στόχαστρο κενυατικά στρατεύματα της AMISOM στη Σομαλία, με χαρακτηριστικό παράδειγμα την επίθεση που εξαπολύθηκε τον Ιανουάριο του 2016 κατά κενυατικών στρατευμάτων της AMISOM στο El Adde της Σομαλίας. Ο Ali είναι επίσης υπεύθυνος για την προπαγάνδα της Al-Shabaab κατά της κυβέρνησης και του άμαχου πληθυσμού της Κένυας, με χαρακτηριστικό παράδειγμα ένα βίντεο που προβλήθηκε τον Ιούλιο του 2017, στο οποίο εκτοξεύει απειλές κατά μουσουλμάνων που υπηρετούν στις δυνάμεις ασφαλείας της Κένυας. Πέραν των δραστηριοτήτων αυτών, ο Ali έχει κατά καιρούς υπηρετήσει και ως υπεύθυνος για τη στρατολόγηση μελών της Al-Shabaab, εστιάζοντας σε φτωχούς νέους από τις παραγκουπόλεις του Ναϊρόμπι, καθώς και για τη συγκέντρωση κεφαλαίων υπέρ της ομάδας, χρησιμοποιώντας τα τζαμιά προκειμένου να εξασφαλίσει πόρους. Γενικός στόχος του είναι η αποσταθεροποίηση της Κένυας, απειλώντας, σχεδιάζοντας και εκτελώντας επιθέσεις, καθώς και η προτροπή νέων μουσουλμάνων να συμμετέχουν στην καταπολέμηση των κενυατικών δυνάμεων ασφαλείας.

17. Abdifatah Abubakar Abdi (γνωστός και ως: Musa Muhajir)

Ημερομηνία γέννησης: 15 Απριλίου 1982

Τόπος γέννησης: Σομαλία

Ιθαγένεια: Σομαλία

Διεύθυνση: α) Σομαλία· β) Μομπάσα, Κένυα.

Ημερομηνία καταχώρισης στον κατάλογο των Ηνωμένων Εθνών: 8 Μαρτίου 2018

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/

Ο Abdifatah Abubakar Abdi καταχωρίστηκε στον κατάλογο στις 8 Μαρτίου 2018 δυνάμει της απόφασης 1844 (2008). Το 2015 ο Abdifatah Abubakar Abdi συμπεριλήφθηκε στον κατάλογο καταζητούμενων τρομοκρατών της κενυατικής κυβέρνησης, οι οποίοι είναι γνωστό ή εικάζεται ότι είναι μέλη της Al-Shabaab. Σύμφωνα με έκθεση της κενυατικής αστυνομίας, ο Abdi στρατολογεί μέλη για την Al-Shabaab που παρέχουν υποστήριξη στην Al-Shabaab, η οποία αποτελεί οντότητα καταχωρισμένη στον κατάλογο κυρώσεων του Συμβουλίου Ασφαλείας των Ηνωμένων Εθνών για τη Σομαλία και την Ερυθραία, εντός της Σομαλίας, και συμμετέχει σε ενέργειες που απειλούν την ειρήνη, την ασφάλεια ή τη σταθερότητα στη Σομαλία. Μεταξύ αυτών των στρατολογηθέντων ήταν τρεις γυναίκες, οι οποίες συνελήφθησαν από την κενυατική αστυνομία ενώ προσπαθούσαν να εισέλθουν στη Σομαλία. Ο Abdi καταζητείται σε σχέση με την επίθεση του Ιουνίου του 2014 στο Mpeketoni της Κένυας, η οποία στοίχισε τη ζωή πολλών ανθρώπων, και εικαζόταν ότι σχεδιάζει περαιτέρω επιθέσεις. Μολονότι ο Abdi εστιάζει ενδεχομένως σε επιχειρήσεις εκτός Σομαλίας, είναι γνωστό ότι διαμένει στη Σομαλία και στρατολογεί άτομα για την Al-Shabaab, τα οποία σκοπεύουν να διέλθουν τα σύνορα Κένυας-Σομαλίας.

▼M17

18. Abukar Ali Adan (άλλως: α) Abukar Ali Aden, β) Ibrahim Afghan, γ) Sheikh Abukar)

Καταχώριση: Αναπληρωτής επικεφαλής της αλ Σαμπάαμπ

Ημερομηνία γέννησης: α) 1972, β) 1971, γ) 1973

Ημερομηνία καταχώρισης στον κατάλογο των Ηνωμένων Εθνών: 26 Φεβρουαρίου 2021

Λοιπά στοιχεία:

Καταχωρίζεται στον κατάλογο δυνάμει της παραγράφου 8α της απόφασης 1844 (2008) ως άτομο που εμπλέκεται σε ή υποστηρίζει πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, συμπεριλαμβανομένων πράξεων που θέτουν σε κίνδυνο τη συμφωνία του Τζιμπουτί της 18ης Αυγούστου 2008 ή την πολιτική διαδικασία, ή απειλούν με βία τα μεταβατικά ομοσπονδιακά θεσμικά όργανα της Σομαλίας ή την αποστολή της Αφρικανικής Ένωσης στη Σομαλία (AMISOM). O Abukar Ali Adan συνδέεται επίσης με ομάδες σχετιζόμενες με την Αλ Κάιντα, με την Αλ Κάιντα στην Αραβική Χερσόνησο (AQAP – QDe.129)·και την Αλ Κάιντα για το Ισλαμικό Μαγκρέμπ (AQIM – Qde.014).

19. Maalim Ayman (άλλως: α) Ma’alim Ayman, β) Mo’alim Ayman, γ) Nuh Ibrahim Abdi, δ) Ayman Kabo, ε) Abdiaziz Dubow Ali)

Καταχώριση: Ιδρυτής και επικεφαλής της Jaysh Ayman, σκέλος της αλ Σαμπάαμπ που διενεργεί επιθέσεις και δραστηριοποιείται στην Κένυα και τη Σομαλία

Ημερομηνία γέννησης: α) 1973, β) 1983,

Τόπος γέννησης: Κένυα

Διεύθυνση: α) σύνορα Κένυας/Σομαλίας· β) Badamadow, περιοχή Lower Juba, Σομαλία

Ημερομηνία καταχώρισης στον κατάλογο των Ηνωμένων Εθνών: 26 Φεβρουαρίου 2021

Λοιπά στοιχεία:

Καταχωρίζεται στον κατάλογο δυνάμει της παραγράφου 8α της απόφασης 1844 (2008) ως άτομο που εμπλέκεται σε ή υποστηρίζει πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, συμπεριλαμβανομένων πράξεων που θέτουν σε κίνδυνο τη συμφωνία του Τζιμπουτί της 18ης Αυγούστου 2008 ή την πολιτική διαδικασία, ή απειλούν με βία τα μεταβατικά ομοσπονδιακά θεσμικά όργανα της Σομαλίας ή την αποστολή της Αφρικανικής Ένωσης στη Σομαλία (AMISOM). Ο Maalim Ayman συμμετείχε στις προετοιμασίες για την επίθεση της 5ης Ιανουαρίου 2020 στο στρατόπεδο Simba στην επαρχία Lamu της Κένυας.

20. Mahad Karate (άλλως: α) Mahad Mohamed Ali Karate, β) Mahad Warsame Qalley Karate, γ) Abdirahim Mohamed Warsame)

Ημερομηνία γέννησης: Μεταξύ 1957 και 1962

Τόπος γέννησης: Xararadheere, Σομαλία

Διεύθυνση: Σομαλία

Ημερομηνία καταχώρισης στον κατάλογο των Ηνωμένων Εθνών: 26 Φεβρουαρίου 2021

Λοιπά στοιχεία:

Καταχωρίζεται στον κατάλογο δυνάμει της παραγράφου 8α της απόφασης 1844 (2008) ως άτομο που εμπλέκεται σε ή υποστηρίζει πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, συμπεριλαμβανομένων πράξεων που θέτουν σε κίνδυνο τη συμφωνία του Τζιμπουτί της 18ης Αυγούστου 2008 ή την πολιτική διαδικασία, ή απειλούν με βία τα μεταβατικά ομοσπονδιακά θεσμικά όργανα της Σομαλίας ή την αποστολή της Αφρικανικής Ένωσης στη Σομαλία (AMISOM). Ο Mahad Karate κατείχε καθοριστικό ρόλο στην Amniyat, το σκέλος της αλ Σαμπάαμπ που ευθύνεται για την πρόσφατη επίθεση στο Πανεπιστημιακό Κολλέγιο Garissa της Κένυας, η οποία είχε ως αποτέλεσμα σχεδόν 150 νεκρούς. Η Amniyat είναι το σκέλος μυστικών υπηρεσιών της αλ Σαμπάαμπ, που παίζει καθοριστικό ρόλο στην εκτέλεση επιθέσεων αυτοκτονίας στη Σομαλία, την Κένυα και άλλες χώρες της περιοχής, και παρέχει υλικοτεχνική υποστήριξη και στήριξη στις τρομοκρατικές δραστηριότητες της αλ Σαμπάαμπ

▼M11

II. Οντότητες

Al-Shabaab [γνωστή και ως α) Al-Shabab, β) Shabaab, γ) The Youth, δ) Mujahidin Al-Shabaab Movement, ε) Mujahideen Youth Movement, στ) Mujahidin Youth Movement, ζ) MYM, η) Harakat Shabab Al-Mujahidin, θ) Hizbul Shabaab, ι) Hisb'ul Shabaab, ια) Al-Shabaab Al-Islamiya, ιβ) Youth Wing, ιγ) Al-Shabaab Al-Islaam, ιδ) Al-Shabaab Al-Jihaad, ιε) The Unity Of Islamic Youth, ιστ) Harakat Al-Shabaab Al-Mujaahidiin, ιζ) Harakatul Shabaab Al Mujaahidiin, ιη) Mujaahidiin Youth Movement]

Τόπος στον οποίο βρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.

Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/une/5775567

Η al-Shabaab έχει συμμετάσχει σε πράξεις οι οποίες απειλούν, άμεσα ή έμμεσα, την ειρήνη, ασφάλεια ή σταθερότητα της Σομαλίας, μεταξύ άλλων: πράξεις που απειλούν τη συμφωνία του Τζιμπουτί της 18ης Αυγούστου 2008, ή την πολιτική διαδικασία· και πράξεις που απειλούν τους μεταβατικούς ομοσπονδιακούς θεσμούς, την Αποστολή της Αφρικανικής Ένωσης στη Σομαλία (AMISOM) ή άλλες διεθνείς ειρηνευτικές επιχειρήσεις που αφορούν τη Σομαλία.

Η al-Shabaab έχει επίσης εμποδίσει την παράδοση ανθρωπιστικής βοήθειας στη Σομαλία, ή την πρόσβαση στην ανθρωπιστική αυτή βοήθεια ή τη διανομή της.

Σύμφωνα με τη δήλωση, της 29ης Ιουλίου 2009, του Προέδρου της Επιτροπής του Συμβουλίου Ασφαλείας, η οποία συστάθηκε δυνάμει της απόφασης 751 (1992) σχετικά με τη Σομαλία, προς το Συμβούλιο Ασφαλείας, τόσο η al-Shabaab όσο και η Hisb'ul Islam έχουν αναλάβει επανειλημμένως και δημοσίως ευθύνη για τις επιθέσεις από δυνάμεις τους κατά της Μεταβατικής Ομοσπονδιακής κυβέρνησης (ΜΟΚ) και της AMISOM. Η al-Shabaab ανέλαβε επίσης ευθύνη για τη δολοφονία αξιωματούχων της ΜΟΚ, και, στις 19 Ιουλίου 2009 εισέβαλε στα επιτόπου γραφεία των UNOPS, UNDSS και UNDP στις περιοχές Bay και Bakool και τα έκλεισε, κατά παράβαση της παραγράφου γ) της απόφασης 1844 (2008). Η al-Shabaab έχει επίσης εμποδίσει επανειλημμένως την πρόσβαση στην ανθρωπιστική βοήθεια στη Σομαλία και τη διανομή της βοήθειας αυτής.

Η έκθεση του γενικού γραμματέα προς το Συμβούλιο Ασφαλείας των Ηνωμένων Εθνών σχετικά με την κατάσταση στη Σομαλία, με ημερομηνία 20 Ιουλίου 2009, περιείχε τις ακόλουθες παραγράφους που αφορούν τις δραστηριότητες της al-Shabaab στη Σομαλία:

Λέγεται ότι οι στασιαστικές ομάδες, όπως η al-Shabaab, αποσπούν διά της βίας χρήματα από ιδιωτικές εταιρείες και στρατολογούν νεαρά άτομα, συμπεριλαμβανομένων παιδιών στρατιωτών, στον αγώνα κατά της κυβέρνησης στο Μογκαντίσου. Η al-Shabaab έχει επιβεβαιώσει την παρουσία ξένων μαχητών στις τάξεις της και έχει δηλώσει ανοικτά ότι συνεργάζεται με την Αλ Κάιντα στο Μογκαντίσου για την απομάκρυνση της κυβέρνησης της Σομαλίας. Οι ξένοι μαχητές, πολλοί από τους οποίους λέγεται ότι κατάγονται από το Πακιστάν και το Αφγανιστάν, φαίνεται ότι έχουν εκπαιδευθεί καλά και έχουν δοκιμασθεί σε μάχη. Έχει παρατηρηθεί ότι φορούν κουκούλες και διενεργούν επιθέσεις κατά κυβερνητικών δυνάμεων στο Μογκαντίσου και σε γειτονικές περιοχές.

Η al-Shabaab έχει ενισχύσει τη στρατηγική εξαναγκασμού και εκφοβισμού του σομαλικού λαού, πράγμα το οποίο αποδείχθηκε με τις επιλεγμένες δολοφονίες «υψηλής αξίας» και απαγωγές αρχηγών φατριών, πολλοί από τους οποίους δολοφονήθηκαν. Στις 19 Ιουνίου 2009, ο Omar Hashi Aden, υπουργός Εθνικής Ασφάλειας, σκοτώθηκε σε επίθεση αυτοκτονίας με ισχυρή έκρηξη βόμβας σε αυτοκίνητο στο Beletwyne. Επίσης, περισσότεροι από 30 άνθρωποι σκοτώθηκαν στην επίθεση, η οποία καταδικάσθηκε απερίφραστα από τη διεθνή κοινότητα και από μεγάλη μερίδα της σομαλικής κοινωνίας.

Σύμφωνα με έκθεση (2008/769) της Ομάδας Παρακολούθησης της Σομαλίας του Συμβουλίου Ασφαλείας των ΗΕ, του Δεκεμβρίου του 2008, η al-Shabaab είναι υπεύθυνη για διάφορες επιθέσεις στη Σομαλία κατά τα τελευταία έτη, μεταξύ άλλων:

— Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008.

— Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008.

— Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006.

— Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004.

Σύμφωνα με μαρτυρίες, η al-Shabaab λεηλάτησε χώρο των Ηνωμένων Εθνών στη Σομαλία στις 20 Ιουλίου 2009 και εξέδωσε διάταγμα για την απαγόρευση τριών υπηρεσιών των Ηνωμένων Εθνών από τις περιοχές τις οποίες ελέγχει η al-Shabaab. Επίσης, δυνάμεις της Σομαλικής Μεταβατικής Ομοσπονδιακής κυβέρνησης πολέμησαν αντάρτες της al-Shabaab και της Hizbul Islam στις 11-12 Ιουλίου 2009 με αποτέλεσμα τον θάνατο πάνω από 60 ατόμων. Κατά τη μάχη της 11ης Ιουλίου 2009, η al-Shabaab εξαπέλυσε τέσσερις όλμους στη Villa Somalia με αποτέλεσμα να σκοτωθούν τρεις στρατιώτες της αποστολής της Αφρικανικής Ένωσης στη Σομαλία (AMISOM) και να τραυματισθούν άλλοι οκτώ.

Σύμφωνα με άρθρο που δημοσίευσε το BBC στις 22 Φεβρουαρίου 2009, η al-Shabaab ανέλαβε την ευθύνη για βομβιστική επίθεση αυτοκτονίας με αυτοκίνητο κατά στρατιωτικής βάσης της Αφρικανικής Ένωσης στο Μογκαντίσου. Σύμφωνα με το άρθρο, η Αφρικανική Ένωση επιβεβαίωσε ότι 11 μέλη της ειρηνευτικής δύναμής της σκοτώθηκαν και άλλα 15 τραυματίσθηκαν.

Σύμφωνα με άρθρο που δημοσίευσε το Reuters στις 14 Ιουλίου 2009, μαχητές της al-Shabaab κέρδισαν έδαφος το 2009 σε επιθέσεις ανταρτοπόλεμου κατά δυνάμεων της Σομαλίας και της Αφρικανικής Ένωσης.

Σύμφωνα με άρθρο που δημοσίευσε το Voice of America στις 10 Ιουλίου 2009, η al-Shabaab συμμετείχε σε επίθεση κατά σομαλικών κυβερνητικών δυνάμεων τον Μάιο του 2009.

Σύμφωνα με άρθρο που αναρτήθηκε στη ιστοσελίδα του Συμβουλίου Εξωτερικών Σχέσεων στις 27 Φεβρουαρίου 2009, η al-Shabaab εξεγείρεται κατά της μεταβατικής κυβέρνησης της Σομαλίας και των Αιθιόπων υποστηρικτών της από το 2006. Η al-Shabaab σκότωσε εννέα στρατιώτες από το Μπουρούντι στην πλέον φονική επίθεση κατά ειρηνευτικών δυνάμεων της ΑΕ από την ανάπτυξή τους και μετά και αναφέρει ότι συμμετείχε σε άγρια μάχη στην οποία σκοτώθηκαν τουλάχιστον δέκα πέντε άτομα στο Μογκαντίσου.

▼M15









ΠΑΡΑΡΤΗΜΑ II

ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1, ΠΑΡΑΓΡΑΦΟΣ 3 ΣΤΟΙΧΕΙΟ ΣΤ) ΣΗΜΕΙΟ I)

1. Βλήματα εδάφους αέρος, περιλαμβανομένων των φορητών συστημάτων αεράμυνας (MANPADS).

2. Όπλα διαμετρήματος άνω των 12,7 mm, εξαρτήματα ειδικά σχεδιασμένα για αυτά και συναφή πυρομαχικά. (Δεν περιλαμβάνονται οι επ’ ώμου αντιαρματικοί εκτοξευτήρες βλημάτων τύπου RPG ή LAW, οπλοβομβίδες ή εκτοξευτήρες βομβίδων.)

3. Βλήματα όλμου με διαμέτρημα μεγαλύτερο των 82 mm και συναφή πυρομαχικά.

4. Αντιαρματικά κατευθυνόμενα όπλα, περιλαμβανομένων των αντιαρματικών κατευθυνόμενων βλημάτων (ATGMs) και πυρομαχικά και εξαρτήματα ειδικά σχεδιασμένα για αυτά.

5. Γομώσεις και συσκευές ειδικά σχεδιασμένες ή τροποποιημένες για στρατιωτική χρήση· νάρκες και συναφές υλικό.

6. Σκόπευτρα όπλων νυχτερινής όρασης.

7. Αεροσκάφη, ειδικά σχεδιασμένα ή τροποποιημένα για στρατιωτική χρήση (ως «αεροσκάφος» νοείται όχημα με σταθερές, στρεπτές, περιστρεφόμενες, πτυσσόμενες ή συστρεφόμενες πτέρυγες, ή ελικόπτερο.).

8. «Σκάφη» και αμφίβια οχήματα ειδικά σχεδιασμένα ή τροποποιημένα για στρατιωτική χρήση. (Το «σκάφος» περιλαμβάνει οποιοδήποτε πλοίο, όχημα επίδρασης επιφανείας, σκάφος μικρής επιφάνειας ισάλου ή υδροπτέρυγο και το κύτος ή το τμήμα του κύτους σκάφους.)

9. Μη επανδρωμένα πολεμικά εναέρια οχήματα (τα οποία απαριθμούνται στην κατηγορία IV στο Μητρώο Συμβατικών Όπλων του ΟΗΕ).

▼M15









ΠΑΡΑΡΤΗΜΑ III

ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1, ΠΑΡΑΓΡΑΦΟΣ 3 ΣΤΟΙΧΕΙΟ ΣΤ) ΣΗΜΕΙΑ II) ΚΑΙ III)

1. Όλα οι τύποι όπλων διαμετρήματος έως 12,7 mm και τα σχετικά πυρομαχικά.

2. RPG-7 και πυροβόλα χωρίς οπισθοδρόμηση και τα σχετικά πυρομαχικά.

3. Κράνη κατασκευασμένα βάσει στρατιωτικών προτύπων ή προδιαγραφών ή αντίστοιχων εθνικών προτύπων.

4. Θωράκιση σώματος ή προστατευτικές στολές και συγκεκριμένα:

α) Μαλακή θωράκιση σώματος ή προστατευτικές στολές, που έχουν κατασκευαστεί σύμφωνα με στρατιωτικά πρότυπα ή προδιαγραφές ή τα ισοδύναμά τους (τα στρατιωτικά πρότυπα ή προδιαγραφές περιλαμβάνουν τουλάχιστον τις προδιαγραφές για την προστασία από θραύσματα)·

β) Σκληρές πλάκες θωράκισης σώματος που παρέχουν βαλλιστική προστασία ίση προς το επίπεδο III (NIJ 0101.06, Ιούλιος 2008) ή μεγαλύτερη, ή εθνικός ισοδύναμος εξοπλισμός.

5. Οχήματα εδάφους ειδικά σχεδιασμένα ή τροποποιημένα για στρατιωτική χρήση.

6. Εξοπλισμός επικοινωνίας ειδικά σχεδιασμένος ή τροποποιημένος για στρατιωτική χρήση.

7. Εξοπλισμός εντοπισμού θέσης με παγκόσμιο δορυφορικό σύστημα πλοήγησης (GNSS), ειδικά σχεδιασμένος ή τροποποιημένος για στρατιωτική χρήση.

▼M16









ΠΑΡΑΡΤΗΜΑ IV

ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1Γ ΠΑΡΑΓΡΑΦΟΣ 1

1. Tetryl (τρινιτροφαινυλομεθυλονιτραμίνη).

2. Νιτρογλυκερίνη η οποία συνδυάζεται ή αναμειγνύεται με τα «ενεργειακά υλικά» που προσδιορίζονται στο σημείο ML8.α ή με σκόνη μετάλλων που υπάγονται στο σημείο ML8.γ του κοινού στρατιωτικού καταλόγου της Ευρωπαϊκής Ένωσης ( 1 ) (εκτός εάν συσκευάζεται/παρασκευάζεται σε μεμονωμένες δόσεις φαρμάκων).

3. Εξοπλισμός ο οποίος είναι ειδικά σχεδιασμένος τόσο για στρατιωτική χρήση όσο και για την ενεργοποίηση, την παροχή ενέργειας άπαξ αποδόσεως, την εξαπόλυση ή την έκρηξη αυτοσχέδιων εκρηκτικών μηχανισμών (IED).

4. «Τεχνολογία»«που απαιτείται» για την «παραγωγή» ή τη «χρήση» των ειδών που απαριθμούνται στις παραγράφους 1 και 2. (Οι ορισμοί των όρων «τεχνολογία», «που απαιτείται», «παραγωγή» και «χρήση» προέρχονται από τον Κοινό Στρατιωτικό Κατάλογο της Ευρωπαϊκής Ένωσης.)









ΠΑΡΑΡΤΗΜΑ V

ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1Γ ΠΑΡΑΓΡΑΦΟΣ 2

1. Εξοπλισμός και συσκευές που δεν προσδιορίζονται στο σημείο 2 του παραρτήματος IV, οι οποίοι έχουν σχεδιαστεί ειδικά για την πυροδότηση εκρηκτικών με ηλεκτρικά ή μη μέσα (π.χ. πυροδοτικοί μηχανισμοί, πυροκροτητές, αναφλεκτήρες και πυραγωγό σχοινί).

2. «Τεχνολογία»«που απαιτείται» για την «παραγωγή» ή τη «χρήση» των ειδών που απαριθμούνται στην παράγραφο 1. (Οι ορισμοί των όρων «τεχνολογία», «που απαιτείται», «παραγωγή» και «χρήση» προέρχονται από τον Κοινό Στρατιωτικό Κατάλογο της Ευρωπαϊκής Ένωσης).

3. Εκρηκτικές ύλες, ως ακολούθως, και μείγματα που περιέχουν μία ή περισσότερες από αυτές:

α) μείγμα νιτρικού αμμωνίου με πετρέλαιο (ANFO)·

β) νιτροκυτταρίνη (με περιεκτικότητα σε άζωτο που υπερβαίνει το 12,5 % κατά βάρος)·

γ) νιτρογλυκερίνη (εκτός εάν συσκευάζεται/παρασκευάζεται σε μεμονωμένες δόσεις φαρμάκων) εκτός εάν συνδυάζεται ή αναμειγνύεται με τα «ενεργειακά υλικά» που προσδιορίζονται στο σημείο ML8.α ή με σκόνη μετάλλων που υπάγονται στο σημείο ML8.γ του κοινού στρατιωτικού καταλόγου της Ευρωπαϊκής Ένωσης·

δ) νιτρογλυκόλη·

ε) τετρανιτρική πενταερυθριτόλη (PETN)·

στ) πικρυλοχλωρίδιο·

ζ) 2,4,6-τρινιτροτολουόλιο (TNT).

4. Πρόδρομες ουσίες εκρηκτικών υλών:

α) νιτρικό αμμώνιο·

β) νιτρικό κάλιο·

γ) χλωρικό νάτριο·

δ) νιτρικό οξύ·

ε) θειικό οξύ.